जम्मू-कश्मीर में पिछले लगभग दो महीने की अशांति कब और कैसे ख़त्म होगी इस पर विचार करने के लिए मुख्यमंत्री महबूबा मुफ़्ती प्रधानमंत्री से मुलाकात करने के लिए दिल्ली पहुंची. मुलाक़ात के बाद जहां महबूबा मुफ़्ती ने बातचीत के लिए ऐसी टीम के गठन की बात की जिस पर कश्मीरियों को भरोसा हो. साथ ही उन्होंने अलगाववादियों को भी घेरा कि ख़ुद के बच्चे सुरक्षित देश के अलग-अलग हिस्सों में पढ़ाई करते हैं, दूसरों के बच्चों के हाथ में पत्थर थमाते हैं.